ལོ་ནི་ཏང་གི་ཚོགས་ཆེན་བཅུ་དགུ་པའི་དགོངས་དོན་ཕྱོགས་ཡོངས་ནས་ལག་བསྟར་དོན་འཁྱོལ་བྱེད་པའི་འགོ་འཛུགས་ལོ་ཡིན་ལ།རྒྱལ་ཡོངས་མི་དམངས་འཐུས་ཚོགས་སྐབས་བཅུ་གསུམ་པ་དང་དེའི་རྒྱུན་ལས་ཨུ་ཡོན་ལྷན་ཁང་གིས་ཁྲིམས་བཞིན་འགན་འཁྲི་སྒྲུབ་པའི་ལོ་དང་པོ་ཡང་ཡིན།སྔར་སོང་ལ་ཕྱིར་དྲན་བྱེད་སྐབས།རྩ་བ་མི་དམངས་ཀྱི་ཁྲོད་དུ་ཚུགས་པ་དང་དུས་རབས་ལ་གཞི་ཚུགས་པའི་མི་དམངས་འཐུས་མི་ཚོགས་ཆེན་ལམ་ལུགས་ལ་གསོན་ཤུགས་ཆེན་པོ་ལྡན་ཁར་ཁྱད་འཕགས་རང་བཞིན་ཡང་མངོན་གསལ་དོད་པོ་ལྡན་ཡོད།འབྱུང་འགྱུར་ལ་རྒྱང་ལྟ་བྱེད་སྐབས།མི་དམངས་འཐུས་མི་ཚོགས་ཆེན་ལམ་ལུགས་དེས་དུས་རབས་གསར་པར་རྣམ་པ་གསར་པ་མངོན་པར་བྱེད་ངེས་ལ་བྱས་རྗེས་གསར་པ་ཡང་འཇོག་ངེས།ང་ཚོས་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་མཐའ་འཁོར་དུ་མཐུན་སྒྲིལ་དམ་ཟབ་བྱས་ཏེ་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་ཁྲིད་སྟོན་དུ་བྱེད་པ་དང་།དུས་རབས་གསར་པའི་འབད་འཐབ་ཀྱི་རླབས་ཆེན་སྟོབས་ཤུགས་གཅིག་ཏུ་སྒྲིལ་བ།མི་དམངས་ཆེད་འབད་འཐབ་ལྷོད་མེད་དང་མི་དམངས་དང་མཉམ་དུ་འབད་འཐབ་བཅས་བྱས་ནས་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་བྱ་གཞག་གི་ལེའུ་གསར་པ་མཉམ་དུ་རྩོམ་དགོས།